सिटी रिपोर्टर | कुल्लू
सिटी रिपोर्टर | कुल्लू
एक्टिवमोनाल कल्चरल एसोसिएशन कुल्लू द्वारा संस्कृति मंत्रालय, भारत सरकार भाषा एवं संस्कृति विभाग कुल्लू के संयुक्त तत्वावधान में आयोजित किए जा रहे सात दिवसीय नाट्योत्सव की अंतिम संध्या में संस्था के कलाकारों ने कलाकेंद्र कुल्लू में नाटक ‘सुन्नी भुंकू’ का मंचन कर दर्शकों की आंखें नम कर दीं। यह नाटक लाहौल की सुन्नी भोटली तथा चम्बा क्षेत्र के गद्दी भुंकू की प्रेम कहानी पर आधारित था।
कुल्लू रंग मेला के समापन अवसर पर बतौर मुख्यातिथि पूर्व बागवानी मंत्री भुटि्टको के चेयरमैन सत्य प्रकाश ठाकुर ने शिरकत की। केहर सिंह ठाकुर द्वारा लिखित निर्देशित यह नाटक सुन्नी भंुकू के अमर प्रेम को दर्शाता है। जिस पर आज भी पहाड़ के लोगों की प्रबल आस्था है कि प्रेम कभी नहीं मिटता। प्रेम तो दो आत्माओं का मिलन है जो आपस में मिलकर परमात्मा में लीन हो जातीं हैं। पहाड़ों पर से बादलों के बीच से सुन्नी की आवाज का भुंकू के लिए आना और भुंकू का पहाड़ों की धंुद में सुन्नी पुकारते हुए गुम हो जाना उन्हें अमरत्व प्रदान करता है। नाटक में गेशू का पागल हो जाना स्थिति का बस से बाहर हो जाना दिखाता है।
अंततः तंजिन का लामा के वेश दिखना इंसान का भगवान बुद्ध की शरण में जाकर किए पापों का पराशचित करना दिखाता है। सुन्नी की भूमिका आशा ने तथा भुंकू की भूमिका केहर सिंह ठाकुर ने। चाची का पात्र आरती ठाकुर ने दमदार तरीके से निभाया,जबकि तेंजिन के रूप में जीवानंद ने तालियां बटोरीं। गेशू और जीवा की भूमिकाओं में ओम प्रकाश और दीन दयाल ने अपने अभिनय से दर्शकों को स्तब्ध कर दिया। भूषण देव, रेवत राम विक्की, अवन्तिका, ममता, कविता वसीता ने भी अपनी अपनी भूमिकाओं के साथ बाखूबी न्याय किया। आलोक व्यवस्था मीनाक्षी की रही जबकि पार्श्व ध्वनि संचालन कार्य श्याम ने किया।
नाटकोत्सव की अंतिम संध्या में सुन्नी भुंकू नाटक का मंचन करते कलाकार।
अंतिम संध्या में ‘सुन्नी भुंकू’ नाटक का मंचन
bho_Deva bho_Deva hin_Deva hin_Deva hin_Deva hin_Deva hin_Deva